Der Lee Thierwechter waar uff em 12. Tschulei 1929 in Nadd-Lebanon Taunschip gebore, un er waar em Robert un der Edna Thierwechter ihr Bu. Er hot die Neda Kreider in Auguscht 1956 gheiert. Der Lee hot drei Buwe ghatt un fimf Kinskinner. Er hot vun der Fredericksburg High Schul in 1947, der Lebanon Valley College in 1951 un vun der Penn State University in 1956 mit Degrees in Biology un Agriculture gegraduated. Er waar en Medik in der Army im Korean Grieg zwischich 1951 un 1953. Er hot Agriculture an der Milton Hershey Schul gelaernt. Dann hot er fer Eastern States Farmers Exchange gschafft. Er waar mit seinre Luddrische Karrich in Reedsville gschefdich. Der Lee Thierwechter waar en Scholar, Schreiwer un Schuhlmeeschder vun der Pennsilfaanisch Deitsche Schprooch un Kuldur fer etliche Yaahre. Un er waar der Schreiwer vun en Deitsch Kalemn fer en Zeiding im Grooss Daal fer en langi Zeit. Der Lee Thierwechter vun Belleville, Mifflin Kaunty, iss nimmie am Lese. Er is am Mundaag der 10. Yenner 2011 in seinem Haus gschtarewe.

Kutztown (Berks County). Kutztown University, One Room School House. Teacher: Paul F. Kunkel. Contact: P. Kunkel, 960 Evergreen St., Emmaus, PA 18049. Ph. 610-797-3270 (P. Kunkel), 610-683-1330 (KU) or PnDKunkel@aol.com.

Die Amische sinn noch de Palz kumme noch ass sie rausgschmisse waare vun Kanton Bann in Schweiz. En latt vun die Gmee waare um Zweibrucken. In 1731 hat's 13 amisch-mennischde Gmeene in de Palz gewwe g'hat.

Groose Deele vun der Grick geht darrich unn newich Parkland, mit ihre letschde paar Meil darich en dief Gorge (Gortsch). Der Gegend ihre Scheeheit hot en latt literary Leit aagezoge so wie der Edgar Allan Poe unn der John Greenleaf Whittier. Es Gorge unn sei Gegend iss heidedaags deel vum Fairmount Park System in Filadelfi.

Flughafe Phu Bai iss en Flughafe in Phu Bai, Provinz Thua Thien-Hue, Vietnam, 16 km saut vun de Schtadt Hue. Er hot sei Schterdt in 1966 grickt. Daer Flughafe hot 1 Runway (2748 m x 45 m). 2009 sinn 650,000 Passagiere gfloge warre.

Die Yaager gehe zamme schpoot am Owet in der Busch mit Ladanne un en groosser Sack. Een Kall, wu verleicht noch nie net Elwedritschlicher hunte waar, iss weider zu nix zu gebrauche. Er muss yuscht der Sack hewe un hot der schmaertscht Tschabb. Die annere Yaager gehe fatt mit die Ladanne un dreiwe die Elwedritschlicher zu der Sack. Der Kall mit der Sack muss seller yuscht noch schnell zumache. Awwer etliche Mol haeppent's, ass die Yaager sich uff 'em Weg verliere un nimmi zerick finne zu der Kall, wu der Sack hebt. Wann sie glicklich sinn, finne sie verleicht ariyets en Wattshaus, un datt duhne sie ebbes gehich ihr groosser Dascht. Un wann sie genunk gedrunke henn, vergesse sie der Kall mit der Sack, wu als noch im Busch schteht un uff die Elwedritschlicher am waarte iss.